بو گون آذربایجان‌ جمهوریتینین باغیمسیزلیغی یئنیدن قازاندیغی باغیمسیزلیغین برپاسی گونودور.
۱۸ اکتبر آذربایجان خالقینین تاریخینه شرف، غرور و افتیخار حسی ایله یازیلمیش قوتسال بیر گوندور. بو گون آذربایجان خالقی ۲۰.جی عصرده ایکینجی دفعه اؤز دؤولتچیلیگینین وارلیغینی بشریته اعلان ائتدی.
۱۹۹۱.جی ایل ۱۸ اکتبردا حاکمیت‌ده اولان اقتدار پارتیسی آذربایجان خالق جبهه‌سینین مستقیللیک آکتینی قبول ائتدی. بون‌دان سونرا آذربایجان دونیا دؤولتلریله ایکی‌لی، برابر حقوق‌لو و دیپلوماتیک ایلیشکیلر یاراتماغا باشلادی، نفوذلو اولوسلارآراسی تشکیلاتلارا، او جمله‌دن، بیرلشمیش میللتلر تشکیلاتینا (۰۲.۰۳.۱۹۹۲) عضو اولدو. ایندی آذربایجانین سسی آوروپا شوراسینین، بیرلشمیش میللتلرین ذیروه توپلانتیلارین‌دان، یوکسک تریبونلارین‌دان ائشیدیلیر.
بو گون آذربایجان تکجه سوسیال-اقتصادی ایستیقامت‌ده دئییل، بیلیم، اینجه‌صنعت و مدنیت ساحه‌سین‌ده ده دونیانین سرعتله اینکیشاف ائتمک‌ده اولان گنج دؤولتلرین‌دن بیری‌دیر.
بو ایل ۱۸ اوکتبردا آذربایجان جمهوریتینین مباغیمسیزلیغینین قورولما‌سینین ۳۰ ایلی تامام اولور.
آذربایجان خالقی ۱۹۹۱.جی ایلده‌ن سونرا ایلک دفعه بو بایرامی تام فرق‌لی اولاراق، اؤز تورپاق بوتؤولویونو تامین ائتمیش غالیب خالق اولاراق قوتلاییر.
آذربایجان مجلیسینین ۱۵ اکتبر ۲۰۲۱.جی ایل تاریخلی توپلانتیسین‌دا «مستقیللیک گونو حاقین‌دا» یئنی قانون قبول ائدیلدی و پرزیدنت ایلهام علییئو طرفین‌دن "مستقیل‌لیک گونو حاقین‌دا" قانون اونایلاندی.
قانونون تصدیقله‌نمه‌سی ایله ۲۸ می جمهوریت گونونون و ۱۸ اکتبر دؤولت مستقیللیگی گونونون آدی دییشدیریلدی. بئله کی، ۲۸ می مستقیللیک گونو، ۱۸ اکتبر ایسه مستقیللیگین برپاسی گونو اعلان ائدیلدی.
بو گونلر ایسه هر ایل بایرام کیمی قوتلاناجاق.
